Yiwwas, Aydes ira akken ad yessali axxam. Inuda tameṭṭut di tgelda-ines, ur yuff’ ara. YuYal ig’ akka, yesuffeY-d akkeṛus-ines, zzuYuṛen 4 igemren, yuli-d Yer nnig n tmurt, akken ad inadi Yef tmeṭṭut. Yewweḍ Yer yiger n Yina, yufa dinna Piṛsifunya, yelli-s n Dzus, agellid n igennawen, d Dimitir, tagennawt n teYrest. Yuffa-tt tettekkes ijeğğigen. Aydes, akken kan tt-yeẓra, immeY fell-as, irefd-itt.
Akken kan tt-yerfed, tamurt telli, dYa nettlen. Yiwen ur yeẓri anida rran.
Dimitir, imi tesla, tetteč tasa-s Yef yelli-s. Tetti d tameṭṭut, teffeY akken ad tt-tnadi fell-as. Tnuda akk timura, tetteddu iḍ d wass, ur teğği amkan. Tetteddu testeqsay, ulac. Ulac win iwallan yelli-s. Tnuda 9 wussan d 9 wuḍan, ur tt-tuf' ara. TuYal tenna-yas : "M ur d-tuYal ara yelli, atan ad sekweY tamurt, ad sekweY lexlawi d tliwa. Ad d-yeYli llaẓ d uYurar ḥacama tenger ddunit." -
Hilyus, iṭij, imi s-yesla akken i Dimitir, yekker yenna-yas d akken d Aydes i yesaffaren yelli-s.
Dimitir tṣubb Yer Waydes akken a d-tawi yelli-s, maca yugi ad s-tt-id-yerr. DYa tekker terra taluft Yer Dzus, bab n igenwan. Dzus, agellid n igennawen, igerw-d Aydes d Piṛsifunya, akken ad tt-yefru gar-asen. Yenna-yas Waydes i Dzus : "Piṛsifunya tečča 7 yebruyen n ṛṛeman deg wexxam-iw, degmi tura, yefka-yi-tt lqanun, ur tezmir ara ad ttwareb." - Dzus yufa d abrid, maca diYen ma yella tkemmel akkenni, ad tenger ddunit. DYa ig' akka, yekker ugellid amuqran, igzem-itt gar-asen. Yenna-yasen d akken deg wass-n d asawen, Piṛsifunya ad tettilli 6 wagguren Yer Waydes, 6 wagguren Yer yemma-s Dimitir.
Deg wass-nni sakkin, m' ara tilli Piṛsifunya Yer yemma-s, ad tafeḍ d tafsut d unebdu, anda tamurt tettuYal d tazegzawt, lexlawi ğuğgen, ifṛax sčewčiwen... Im ara tilli Yer Waydes, dYa ad kecmen lexṛif d ccetwa, anda d-yettuYal leḥzen, iYelli-d wagu, yettṣeffir waḍu, iteqqes usemmiḍ, tettru tegnewt...
Idrugen n Yilyusis : Dimitir, imi tettnadi Yef yelli-s, terra iman-is d tameṭṭut, tṛuḥ Yer tmurt n Yilyusis. Imi tewweḍ Yer tmurt-agi, imuger-tt-id ugellid d wegdud n tmurt-agi. Tečča, teswa, teṭṭes. Teqqim dinna Yer-sen acḥal, tuYal asmi tekker ad ttṛuḥ, temla-yasen idrugen n teYrest : amek ara kerzen ? Amek ara megglen ? Amek ara srewten ? Temla-yasen kulci. Deg imiren tuYal tmurt-nni yugar fella-s yirden, wulyu d ubinum. Degmi m'ara d-taweḍ tefsut, ttruḥun Yegrikkiyen Yer tmurt n Yilyusis akken ad tgen tameYra i Dimitir, maca ayen ara ḍrun dinna, ttfarren-t. Degmi s-qarren "idrugen n Yiulyusis. TameYra-agi tettcabi Yer tmeYra n tefsut di tmurt n Leqbayel.
Nuṭa : Adrug/Idrugen : Mystère(s). "Ayen idergen i tiṭ iderg i wul"
kab_Latn kab_Latn kab_Latn kab_Latn kab_Latn kab_Latn kab_Latn kab_Latn